“หุ้นขุดเหรียญ” กอดคอร่วง! ตามราคา “บิทคอยน์” รูดหนักหลุด 3 หมื่นดอลลาร์
"หุ้นขุดเหรียญ" กอดคอร่วง! ตามราคา "บิทคอยน์" รูดหนักหลุด 3 หมื่นดอลลาร์ กังวลเฟดเร่งขึ้นดบ.หลังเงินเฟ้อสูงกว่าคาดอยู่ที่ 8.30%
"หุ้นขุดเหรียญ" กอดคอร่วง! ตามราคา "บิทคอยน์" รูดหนักหลุด 3 หมื่นดอลลาร์ กังวลเฟดเร่งขึ้นดบ.หลังเงินเฟ้อสูงกว่าคาดอยู่ที่ 8.30%
12 พ.ค. 2565

ผู้สื่อข่าวรายงานว่าวันนี้ (12 พ.ค. 2565) ณ เวลา 10:54 น. ราคาหุ้นบริษัท บรุ๊คเคอร์ กรุ๊ป จำกัด (มหาชน) หรือ BROOK อยู่ที่ระดับ 0.72 บาท ลดลง 0.04 บาท หรือ 5.26% โดยทำจุดสูงสุดที่ 0.73 บาท และทำจุดต่ำสุดที่ 0.70 บาท ด้วยมูลค่าการซื้อขาย 36.03 ล้านบาท
บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA อยู่ที่ระดับ 0.41 บาท ลดลง 0.03 บาท หรือ 6.28% โดยทำจุดสูงสุดที่ 0.44 บาท และทำจุดต่ำสุดที่ 0.40 บาท ด้วยมูลค่าการซื้อขาย 65.28 ล้านบาท
บริษัท จัสมิน เทคโนโลยี โซลูชั่น จำกัด (มหาชน) หรือ JTS อยู่ที่ระดับ 502 บาท ลดลง 14 บาท หรือ 2.71% โดยทำจุดสูงสุดที่ 510 บาท และทำจุดต่ำสุดที่ 428 บาท ด้วยมูลค่าการซื้อขาย 29.78 ล้านบาท
บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF อยู่ที่ระดับ 6.50 บาท ลดลง 0.10 บาท หรือ 1.52% โดยทำจุดสูงสุดที่ 6.60 บาท และทำจุดต่ำสุดที่ 6.50 บาท ด้วยมูลค่าการซื้อขาย 4.29 ล้านบาท
บริษัท ซิก้า อินโนเวชั่น จำกัด (มหาชน) หรือ ZIGA อยู่ที่ระดับ 8.70 บาท ลดลง 0.40 บาท หรือ 4.40% โดยทำจุดสูงสุดที่ 8.90 บาท และทำจุดต่ำสุดที่ 8.65 บาท ด้วยมูลค่าการซื้อขาย 21.77 ล้านบาท
บริษัท อีสต์โคสท์เฟอร์นิเทค จำกัด (มหาชน) หรือ ECF อยู่ที่ระดับ 1.73 บาท ลดลง 0.02 บาท หรือ 1.14% โดยทำจุดสูงสุดที่ 1.76 บาท และทำจุดต่ำสุดที่ 1.72 บาท ด้วยมูลค่าการซื้อขาย 1.59 ล้านบาท
บริษัท เอเจ แอดวานซ์ เทคโนโลยี จำกัด (มหาชน) หรือ AJA อยู่ที่ระดับ 0.43 บาท ลดลง 0.01 บาท หรือ 2.27% โดยทำจุดสูงสุดที่ 0.44 บาท และทำจุดต่ำสุดที่ 0.42 บาท ด้วยมูลค่าการซื้อขาย 3.13 ล้านบาท
บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT อยู่ที่ระดับ 4.78 บาท ลดลง 0.14 บาท หรือ 2.85% โดยทำจุดสูงสุดที่ 4.90 บาท และทำจุดต่ำสุดที่ 4.76 บาท ด้วยมูลค่าการซื้อขาย 6.27 ล้านบาท
สำหรับการปรับลดลงของราคาหุ้นทั้ง 8 บริษัทในกลุ่มบริษัทจดทะเบียน (บจ.) วันนี้นั้น เนื่องมาจากบริษัทได้มีการประกาศลงทุนในธุรกิจเหมืองขุดบิทคอยน์ก่อนหน้านี้ โดยวันนี้ราคาบิทคอยน์ร่วงลงสู่ระดับต่ำกว่า 30,000 ดอลลาร์เช้านี้ ซึ่ง ณ เวลา 10:55 น. ราคาบิทคอยน์อยู่ที่ระดับ 28,590.04 ดอลลาร์ ทั้งนี้ผู้เชี่ยวชาญได้ออกมาเตือนว่า ราคาบิทคอยน์มีแนวโน้มทรุดตัวลงทดสอบระดับ 25,000 ดอลลาร์ หลังจากที่หลุดจากระดับ 30,000 ดอลลาร์ไปแล้ว

ทั้งนี้กระทรวงแรงงานสหรัฐเปิดเผยว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค พุ่งขึ้น 8.3% ในเดือนเม.ย. เมื่อเทียบรายปี ซึ่งแม้ว่าต่ำกว่าระดับ 8.5% ในเดือนมี.ค. ซึ่งเป็นระดับสูงสุดนับตั้งแต่เดือนธ.ค. 2524 แต่ดัชนี CPI เดือนเม.ย.สูงกว่าที่นักวิเคราะห์คาดการณ์ไว้ที่ระดับ 8.1%
อีกทั้งข้อมูลจาก Glassnode ระบุว่า นักลงทุนราว 40% ที่ถือครองบิทคอยน์ได้ประสบภาวะขาดทุน หลังจากบิทคอยน์มีมูลค่าลดลงเกือบ 55% จากที่เคยพุ่งแตะ 69,000 ดอลลาร์ในเดือนพ.ย. 2564 ซึ่งเป็นระดับสูงสุดเป็นประวัติการณ์
โดยเมื่อพิจารณาเฉพาะเดือนเม.ย. พบว่า วอลเล็ตบิทคอยน์ราว 15.5% ประสบภาวะขาดทุน หลังบิทคอยน์ดิ่งลงสู่ระดับ 31,000 ดอลลาร์ โดยปรับตัวลงตามดัชนี Nasdaq และสวนทางความเชื่อที่ว่าบิตคอยน์เป็นสินทรัพย์ที่ป้องกันความเสี่ยงจากเงินเฟ้อ
สำหรับมูลค่าตลาดของสกุลเงินดิจิทัลทั่วโลกวูบหายไปถึง 8 แสนล้านดอลลาร์ภายในเวลาเพียง 1 เดือน ท่ามกลางความกังวลต่อการปรับขึ้นอัตราดอกเบี้ยของเฟด และการปรับลดขนาดงบดุล (Quantitative Tightening : QT) ซึ่งจะฉุดสภาพคล่องในตลาด
ทั้งนี้ ข้อมูลของ Coinmarketcap.com ซึ่งรวบรวมราคาสกุลเงินดิจิทัลมากกว่า 1,000 สกุลจากตลาดซื้อขายทั่วโลก พบว่า มูลค่าตลาดของสกุลเงินดิจิทัลทั้งหมดดิ่งลงสู่ระดับ 1.4 ล้านล้านดอลลาร์ในวันพุธที่ 11 พ.ค. จากระดับ 2.2 ล้านล้านดอลลาร์เมื่อวันที่ 2 เม.ย.
อนึ่งก่อนหน้านี้ มูลค่าตลาดของสกุลเงินดิจิทัลพุ่งแตะระดับ 2.9 ล้านล้านดอลลาร์ในเดือนพ.ย. 2564 ซึ่งเป็นระดับสูงสุดเป็นประวัติการณ์